text: Føroyar skulu leika ímóti Hvítarusslandi
text: #000000
text: Lutakastið til play-off dystirnar í mars var leygardagin. Føroyar fingu Hvítarussland sum mótstøðulið. Eisini er greitt hvørjum Føroyar møta um vit vinna okkum víðari.
text: #000001
text: Talan er um sterka mótstøðu. Hvítarussland hevur leikarar sum Kulesh og Karalek, ið gera seg galdandi í toppinum í altjóða hondbólti í løtuni. Niðast í greinini finnur tú film av teimum báðum sum spæla saman í stórfelagnum Kielce.
text: #000002
text: Hvítarussland endaði nummar 17 til EM í ár, og sostatt er talan um eitt sterkt lið.
text: #000003
text: Hvítarussland hevur satsa stórt seinastu árini, og tað tóktist sum eitt vónbrot, at liðið ikki vann seg víðari í EM ímóti Týsklandi og Póllandi nú í januar.
text: #000004
text: Føroyar spæla fyrsta dystin á heimavølli antin 16. ella 17. mars. Dysturin í Hvítarusslandi verður leiktur 19. ella 20. mars.
text: #000006
text: Itala, sum Føroyar vóru í bólki saman við til undanumfarið, skal leika ímóti Slovenia. Sostatt sleppa Føroyar undan einum av sterkastu mótstøðuliðunum. Eisini sloppu Føroyar undan Portugal, sum var mett sum eitt av sterkastu liðunum, sum Føroyar kundu fáa til mótstøðu.
text: #000008
text: Hvítarussland er kortini eitt lið sum fáir av landsliðsleikarunum vildu møta, men eitt nú teir 19-20 ára gomlu hjá Føroyum eydnaðust við at vinna á júst Hvítarusslandi og spæla seg til U20-EM í summar.
text: #000009
text: Áhugavert við Hvítarusslandi er millum annað, at tað sigst at liðið er myndað av tveimum sera sterkum árgangum.
text: #000010
text: Um Føroyar vinna fyrsta umfar verður tað upp aftur verri at Vinna seg víðari. Næsta mótstøðulið á vegnum til HM-endaspælið 2023 er Týskland.
text: #000012
text: Týskland er, sum flestum kunnugt, ein stórtjóð í hondbólti. Týskland vann EM í 2016, men seinastu árini hava teir leitað eftir góða spælinum frá tí endaspælinum.
text: #000013
text: Tað fyrsta vit hugsaðu á Trok.fo, eftir lutakastið, var um tær báðar hvítarussisku stjørnurnar, Artsem Karalek á strikuni og Uladzislau Kulesh á vinstra bakki.
text: #000014
text: Teir eru tiltiknir fyri at finna hvønn annan til stórar málmøguleikar- bæði á landsliðnum, og tá ið teir spæla við Vive Kielce í eitt nú Champions League.
text: #000015
text: Fylg við her á Trok.fo um meira kunning um landsliðini og heimligu kappingina.
text: #000019